समय, परिस्थिति र संयोग पनि कस्तो भयो भने केपी ओली चार वर्षका मात्र के भएका थिए, उनकी आमाको देहान्त भयो । उनी आमाको मातृवात्सल्यबाट वञ्चित हुन पुगे । तत्कालीन समयको त्यहाँको भाषाअनुसार माइका खटिरा -बिफर, दादुरा)बाट ग्रस्त भएर आमा मधुमाया ओलीको निधन भयो । त्यति नै बेला उनले मात्र होइन, अरूहरूले पनि यसै रोगको महामारीबाट ग्रस्त भई जीवन गुमाउनुपरेको थियो । अहिले भने त्यस्तो रोग उन्मूलन भएको छ ।
